αυτοκρατωρ καισαρ θεου μαρκου αντωνεινου ευσεβους γερμανικου σαρματικου υιος θεου κομμοδου αδελφος θεου αντωνεινου ευσεβους υιωνος θεου αδριανου εκγονος θεου τραιανου παρθικου και θεου νερουα απογονος λουκιος σεπτιμιος σευηρος ευσεβης περτιναξ σεβαστος αραβικος αδιαβηνικος παρθικος μεγιστος αρχιερευς μεγιστος δημαρχικης εξουσιας το αυτοκρατωρ το ια υπατος το πατηρ πατριδος ανθυπατος και αυτοκρατωρ καισαρ λουκιου σεπτιμιου σευηρου ευσεβους περτινα[κος] σεβαστου αραβικου αδιαβηνικου παρθικου μεγιστου υιος θεου μαρκου αντωνεινου ευσεβους σ[εβ]αστου γερμανικου σαρματικου υιωνος θεου αντωνεινου ε[υ]σεβους εκγονος θεου αδριανου και θεου τραιανου παρθικου και θεου νερουα απογονος μαρκος αυρηλιος αντωνεινος σεβαστος δημαρχικης εξουσιας ανθυπατος νεικοπολειτων των προς ιστρω τοις αρχουσιν και τη βουλη και τω δημω χαιρ[ει]ν φανερωτατην προθυμιαν υμων ειδομεν δια του ψηφισματος ως γαρ ευνοι και ευσεβεις [αν]δρες και την αμεινω σπουδαζοντες υμειν υπαρχειν παρ ημειν κρισιν ουτως εδηλωσατε τοις παρουσιν συνησθεντες και δημοσιαν αγαγοντες εορτην επι τοις των ημετερων αγαθων [ευ]ανγελμασι ειρηνης τε πανδημου πασιν ανθρωποις υπαρχουσης τη των αει θρασυν[ο]μενων περι την αρχην βαρβαρων ηττη και ημων ε[ν] δικαιαι κοινωνιαι συνεζευγμενων καισαρα εχοντων οικειον και γνησιον. διο το ψηφισμα μετα της προσεκουσης περι υμας τειμης ανεγνωμεν και την συντελειαν των χρηματων τας εβδομηκοντα μυριαδας ως παρα ανδρων ευνων προσηκα[μ]εθα. το ψηφισμα επεμψεν οουινιος τερτυλλος ο κρατιστος φιλος ημων και πρεσβευτης. ευτυχως.
Nicopolis ad Istrum (Nikyup) — 198 AD
 198 AD